Budžeta grozījuma Nr. 10 provizoriskais projekts 2008. gada vispārējais budžets - Izdevumu kopsavilkums pa iedaļām : III iedaļa – Komisija /* COM/2008/0693 galīgā redakcija */





[pic] | EIROPAS KOPIENU KOMISIJA | Briselē, 31.10.2008 COM(2008) 693 galīgā redakcija BUDŽETA GROZĪJUMA Nr. 10 PROVIZORISKAIS PROJEKTS 2008. GADA VISPĀRĒJAIS BUDŽETS IZDEVUMU KOPSAVILKUMS PA IEDAĻĀM III iedaļa – Komisija BUDŽETA GROZĪJUMA Nr. 10 PROVIZORISKAIS PROJEKTS2008. GADA VISPĀRĒJAIS BUDŽETS IZDEVUMU KOPSAVILKUMS PA IEDAĻĀMIII iedaļa – Komisija Ņemot vērā: - Eiropas Kopienas dibināšanas līgumu un jo īpaši tā 272. pantu, - Eiropas Atomenerģijas kopienas dibināšanas līgumu un jo īpaši tā 177. pantu, - Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam[1], kurā jaunākie grozījumi izdarīti ar Padomes Regulu (EK) Nr. 1525/2007[2], un jo īpaši tās 37. pantu, Eiropas Komisija ar šo iesniedz budžeta lēmējinstitūcijai 2008. gada budžeta grozījuma Nr. 10 provizorisko projektu. SATURS 1. Ievads 4 2. Ieņēmumu prognozes palielinājums 4 2.1. Pašu resursu pārskatīšana 4 2.2. Citi ieņēmumi 4 3. Maksājumu apropriāciju samazinājums 5 3.1. 1.a pozīcija – Konkurētspēja izaugsmei un nodarbinātībai 5 3.2. 1.b pozīcija – Kohēzija izaugsmei un nodarbinātībai 6 3.3. 2. pozīcija – Dabas resursu saglabāšana un pārvaldība 7 3.4. 3.b pozīcija – Pilsoniskums 7 3.5. 4. pozīcija – ES – globālo procesu dalībniece 8 KOPSAVILKUMA TABULA PA FINANŠU SHĒMAS POZĪCIJĀM 11 IZMAIŅAS IZDEVUMU KOPSAVILKUMĀ PA IEDAĻĀM Izmaiņas izdevumu kopsavilkumā pa iedaļām ir nosūtītas atsevišķi, izmantojot SEI-BUD sistēmu. Izmaiņas izdevumu kopsavilkumā pa iedaļām angļu valodā informācijas nolūkos ir pievienotas šim dokumentam kā budžeta pielikums. 1. Ievads 2008. gada budžeta grozījuma Nr. 10 provizoriskais projekts (BGPP) ietver šādus elementus. - Nepieciešamība paredzēt budžetā ieņēmumu prognozes tīro palielinājumu (1 198,7 miljoni euro) pēc pašu resursu un citu ieņēmumu prognožu pārskatīšanas. - Nepieciešamība samazināt maksājumu apropriācijas budžeta 1.a, 1.b, 2., 3.b un 4. pozīcijā (4 891,3 miljoni euro), ņemot vērā līdzekļu pārdali saskaņā ar ierosināto vispārējo pārvietojumu. 2. Ieņēmumu prognozes palielinājums 2.1. Pašu resursu pārskatīšana Saskaņā ar Padomes 2000. gada 22. maija Regulas (EK, Euratom) Nr. 1150/2000[3] 16. pantu Komisija ir pārskatījusi pašu resursu prognozes. Tas jo īpaši attiecas uz PVN un NKI atlikumiem un tradicionālajiem pašu resursiem. Attiecībā uz PVN un NKI pašu resursu atlikumiem, pamatojoties uz pieejamo informāciju, Komisija ierosina iekļaut summu 1 823,7 miljonu euro apmērā. Šis palielinājums skar 3 1. un 3 2. nodaļu budžeta ieņēmumu daļā. Šajā posmā aprēķini par dalībvalstu atlikumiem joprojām ir provizoriski, jo pašlaik notiek PVN un NKI datu pārbaude. Tādējādi Komisija procedūras gaitā var pārskatīt skaitļus attiecībā uz šo BGPP. Komisija ierosina par 1 600 miljoniem euro samazināt arī tradicionālos pašu resursus (TPR) ieņēmumu 12. nodaļā. Budžeta grozījumā Nr. 5/2008[4] kopējie neto tradicionālie pašu resursi bija aplēsti 18 536,3 miljonu euro apmērā. Tomēr ņemot vērā iekasēto summu izmaiņas kopš gada sākuma, tie tagad tiek lēsti 16 936,3 miljonu euro apmērā. Ja jauni faktiskie dati par gada pēdējo ceturksni nozīmēs būtiskas izmaiņas šajā aplēsē, Komisija pārskatīs savus skaitļus arī budžeta procedūras gaitā. 2.2. Citi ieņēmumi Finanšu korekcijas saistībā ar struktūrfondiem (6 5 0 0. postenis) Ņemot vērā iekasētās summas 6 5 0 0. postenī un pieņemot, ka šīs summas šogad neizlietos, budžetā ierosināts iekļaut summu 313 miljonu euro apmērā. Citas neparedzētās iemaksas un kompensāciju maksājumi (6 6 0 1. postenis) Ņemot vērā faktisko rezultātu attiecībā uz 6 6 0 1. posteni, var iekļaut papildu 33 miljonus euro. Procenti par novēlotiem maksājumiem un soda naudas Vispārējā ieņēmumu pārskata 7 0. un 7 1. nodaļā norāda procentus par novēlotiem maksājumiem un soda naudas. Ar budžeta grozījumu Nr. 3/2008[5] 2008. gada budžetā iekļautās summas jau palielināja par 849,2 miljoniem euro. Ņemot vērā summas, kuras šogad līdz šim ir iekasētas vai, iespējams, iekasēs, ierosināts budžetā iekļaut papildu summu 629 miljonu euro apmērā. 3. Maksājumu apropriāciju samazinājums Komisija ierosina pielāgot maksājumu apropriācijas atsevišķām budžeta pozīcijām, lai tās vairāk saskaņotu ar jaunākajām vajadzību aplēsēm, un, pamatojoties uz pieņēmumu, ka budžeta lēmējinstitūcija apstiprinās maksājumu apropriāciju izlīdzināšanu starp budžeta pozīcijām, kas ir pieprasīta atsevišķi saskaņā ar Komisijas tā saukto „vispārējo līdzekļu pārvietošanu”. Ierosinātā maksājumu apropriāciju samazinājuma summa ir 4 891,3 miljoni euro. 3.1. 1.a pozīcija – Konkurētspēja izaugsmei un nodarbinātībai Uzņēmumu programmu pabeigšana (- 50 miljoni euro) Maksājumu apropriācijas 01 04 05. budžeta pantā tiek maksātas divos trasta kontos, kurus Komisijas uzdevumā pārvalda Eiropas Investīciju fonds (EIF). Maksājumi, izpildot EIF saistības (Komisijas uzdevumā), tiek veikti, vajadzības gadījumā izmaksājot līdzekļus no šiem kontiem. Abi konti attiecas uz diviem finanšu instrumentiem – garantijām un riska kapitālu. Šīs programmas ietvaros saistību apropriācijas Komisijai ir vajadzīgas, lai pilnvarotu EIF kā īstenošanas organizāciju parakstīt līgumus ar finanšu starpniekiem. Maksājumu apropriācijas ir tikai daļēji vajadzīgas īstermiņā, jo tās ir atkarīgas no noteiktu nosacījumu izpildes. - Attiecībā uz riska kapitāla ieguldījumiem līdzekļi tiek izmaksāti riska kapitāla uzņēmumam tikai tad, kad tie ir vajadzīgi, lai veiktu ieguldījumu vai segtu riska kapitāla fonda attiecināmās izmaksas. Ja nav ieguldījuma, tad nav arī maksājuma. - Attiecībā uz garantijām līdzekļi tiek izmaksāti finanšu starpniekam tikai tad, kad ir apzināta saistību neizpilde un finanšu starpnieks pieprasa maksājumu saskaņā ar garantiju. Ja nav saistību neizpildes, tad nav arī maksājumu. Tā kā EIF vienmēr jāspēj laikus veikt maksājumus, maksājumu apropriācijas izlieto, lai pārvietotu pietiekamus līdzekļus uz trasta kontiem (kurus EIF pārvalda Komisijas uzdevumā). Tiek veikta paredzamās maksājumu likmes regulāra uzraudzība, lai nodrošinātu, ka EIF vienmēr ir pieejami pietiekami līdzekļi. „Pietiekami” šajā gadījumā attiecas uz paredzamo maksājumu likmi, nevis kopējām saistībām, jo EIF parakstītajiem līgumiem ir ievērojams termiņš. Saistību summu maksājumus var veikt ilgā laika posmā. Ņemot vērā iepriekšminēto, gadā vajadzīgo maksājumu summu iepriekš nevar precīzi noteikt; Komisijas dienesti gada laikā sazinās ar EIF, lai koriģētu vajadzības, ņemot vērā faktiskos saņemamos maksājumus. Ņemot vērā no EIF saņemto informāciju, Komisija ierosina samazināt maksājumu apropriācijas no 86,2 miljoniem euro līdz 36,2 miljoniem euro (- 50 miljoni euro). Šī aplēse ir balstīta uz atlikušajam 2008. gadam prognozētajām maksājumu vajadzībām, kas, visticamāk, nepārsniegs 36 miljonus euro. Turklāt trasta kontos jau ir pietiekami līdzekļi, lai vajadzības gadījumā segtu pat ievērojami lielākus maksājumus. 3.2. 1.b pozīcija – Kohēzija izaugsmei un nodarbinātībai Struktūrfondi un Kohēzijas fonds (- 4 514,7 miljoni euro) Šajā budžeta grozījuma provizoriskajā projektā 1.b pozīcijai ir ierosināts maksājumu apropriāciju samazinājums 4 514,7 miljonu euro apmērā. Pamatojums tam ir sniegts tālāk. Lai gan lielākā daļa darbības programmu jaunajam 2007.-2013. gada plānošanas periodam tika pieņemtas 2007. gadā, starpposma maksājumi šīm programmām 2008. gadā būs nelieli. Pirms pirmā maksājuma pieteikuma iesniegšanas par darbības programmu attiecīgās dalībvalsts pienākums ir vispirms sniegt ziņojumu par vadības un kontroles sistēmām, un šis ziņojums pēc tam ir jāpieņem Komisijai. Padomes Regulas 1083/2006[6] 71. pantā ir noteikts, ka šo ziņojumu iesniedz „vēlākais, 12 mēnešos no katras darbības programmas apstiprināšanas”. Septembra beigās situācija saistībā ar šiem vadības un kontroles sistēmu ziņojumiem bija šāda. Attiecībā uz Eiropas Sociālā fonda (ESF) programmām no iespējamiem 117 ziņojumiem dalībvalstis bija nosūtījušas 16, no kuriem divi bija pieņemti. Attiecībā uz Eiropas Reģionālās attīstības fonda (ERAF) un Kohēzijas fonda (KF) programmām no 316 sistēmu ziņojumiem Komisija bija saņēmusi 87, no kuriem 18 bija pieņemti. Dalībvalstu ziņojumu iesniegšana ir bijusi lēnāka nekā sākotnēji paredzēts, un tas ir tieši ietekmējis vajadzīgās maksājumu apropriācijas starpposma maksājumiem. Turklāt vadības un kontroles sistēmu apstiprināšanas rezultātā ne vienmēr tūlīt tiks iesniegti maksājumu pieprasījumi, jo īpaši attiecībā uz ERAF dalībvalstis ir norādījušas, ka tās nesāks tērēt līdzekļus, kamēr nav apstiprinātas vadības un kontroles sistēmas. Attiecībā uz Kohēzijas fondu un mazākā mērā dažām ERAF darbības programmām rezultātu sarežģī tas, ka dalībvalstīm Komisijai apstiprināšanai jāiesniedz arī 949 lielākie projekti. Tas nozīmē, ka gandrīz visi maksājumi 2008. gadā par 2007.-2013. gada programmām ir aprobežojušies ar plānotajiem avansa maksājumiem. Tomēr starpposma maksājumi par 2000.-2006. gada programmām ir pārspējuši prognozes un rezultātā tiem iztērēta ievērojama daļa maksājumu, kas sākotnēji aplēsti 2007.-2013. gada programmām (7,43 miljardi euro ir pārvietoti no jaunajām programmām uz vecajām programmām). Tomēr Komisija pašlaik ir atlikusi daudzus maksājumus 2000.-2006. gada programmām pēc atsevišķu konkrētu darbības programmu vadības un kontroles sistēmu revīzijām un gaida, kamēr attiecīgās dalībvalstis veiks vajadzīgos korektīvos pasākumus. Ņemot vērā iepriekšminēto, Komisija ierosina samazināt maksājumu apropriācijas šādām 1.b pozīcijas apakšpozīcijām. Budžeta pozīcija | Nosaukums | Izmaiņas (EUR) | 04 02 17 | ESF — Konverģence | -649 702 522 | 04 02 19 | ESF — Reģionālā konkurētspēja un nodarbinātība | -965 000 000 | 13 03 16 | ERAF — Konverģence | -1 127 000 000 | 13 03 18 | ERAF — Reģionālā konkurētspēja un nodarbinātība | -200 000 000 | 13 03 19 | ERAF — Eiropas teritoriālā sadarbība | -158 000 000 | 13 04 02 | Kohēzijas fonds | -1 415 000 000 | Kopā 1.b pozīcija | -4 514 702 522 | Jāatgādina, ka 2008. gada budžets, ko Komisija pieprasīja 1.b pozīcijai, tika noteikts saskaņā ar hipotēzi, ka 2007. gadā tiks pieņemtas visas 2007.-2013. gada programmas un izpilde sāksies tūlīt pēc to apstiprināšanas, kas radīs atbilstīgu starpposma maksājumu apjomu. 3.3. 2. pozīcija – Dabas resursu saglabāšana un pārvaldība Rezerve zvejniecības nolīgumiem (- 20,7 miljoni euro) 40 02 41 02. rezerves pozīcijā iekļautas apropriācijas iespējamiem jauniem zvejniecības nolīgumiem, kas tiks noslēgti ar atsevišķām trešām valstīm. Pamatojoties uz pašreizējo situāciju sarunās ar Libēriju, Sjerraleoni, Tanzāniju, Keniju un Senegālu, iespējamie nolīgumi ar šīm valstīm netiks noformēti līdz 2008. gada beigām. Rezultātā neizlietotās maksājumu apropriācijas 20,7 miljonu euro apmērā var anulēt. Attiecīgās saistību apropriācijas jau ir lielākoties izlietotas saistībā ar pārvietojumu DEC22/2008. 3.4. 3.b pozīcija – Pilsoniskums Sabiedrības veselības programma (- 13,6 miljoni euro) Maksājumu apropriāciju nepietiekama izpilde aptuveni 14 miljonu euro apmērā 2008. gadā ir paredzēta 17 03 01 01. postenim – Sabiedrības veselības programmas izpilde (2003.–2008. gads). Šai nepietiekamajai izpildei ir divi galvenie iemesli. Pirmkārt, piešķirto ieņēmumu summa aptuveni 7 miljonu euro apmērā tika paredzēta sabiedrības veselības programmai 2007. gada pēdējā ceturksnī, tādējādi ļaujot no programmas finansēt papildu interesantus projektus. Tāda pati summa bija pieejama maksājumu apropriācijām, bet, ņemot vērā saistību datumu, 2007. gadā vēl nevarēja veikt maksājumus. Šīs maksājumu apropriācijas 2008. gadā tika automātiski pārnestas, bet tās nebija paredzētas, sagatavojot 2008. gada budžeta provizorisko projektu 2007. gada sākumā. Rezultātā šajā budžeta postenī pieejamo kopējo maksājumu apropriāciju pārsniegums ir aptuveni 7 miljoni euro. Turklāt daudzām sabiedrības veselības programmas dotācijām Komisija ir piešķīrusi pagarinājumus, jo saņēmējiem ir grūtības laikus nodrošināt vajadzīgos rezultātus. Tāpat daži saņēmēji kavējas ar atlīdzināšanas lietu vai saistīto pierādījumu sniegšanu. Rezultātā vairāki maksājumi līdz 7 miljonu euro apmērā ir atlikti līdz 2009. gadam. Pārejas programma iestāžu veidošanai pēc pievienošanās (- 26,7 miljoni euro) Galvenais nepietiekamā izlietojuma iemesls ir maksājumu atlikšana Bulgārijai PHARE pirmspievienošanās palīdzības ietvaros (skatīt tālāk) un pārejas programma. Eiropas Komisija 2008. gada 23. jūlijā pieņēma lēmumu divām no četrām Bulgārijas īstenošanas aģentūrām atņemt tiesības vadīt programmas abu iepriekšminēto finanšu instrumentu ietvaros. Tāpēc ierosināts par 26,7 miljoniem euro samazināt maksājumu apropriācijas 22 03 01. pantā. 3.5. 4. pozīcija – ES – globālo procesu dalībniece Pirmspievienošanās instruments — Cilvēkresursu attīstība (- 47,6 miljoni euro) Komisija no Turcijas iestādēm vēl nav saņēmusi akreditācijas paketi un pieprasījumu pēc pārvaldības nodošanas attiecībā uz pirmspievienošanās instrumenta IV komponentu (cilvēkresursi). Paketes formāla nosūtīšana bija paredzēta jūlija beigās saskaņā ar Turcijas valdības sniegto informāciju finansēšanas nolīguma semināra ietvaros, kas notika 2008. gada jūlija vidū. Atbilstības novērtējums joprojām turpinās, un nav noteikts jauns datums, kad jāiesniedz akreditācijas pakete Komisijai. Pat tad, ja pakete būtu saņemta pirms septembra beigām, Komisijas revidenti nebūtu varējuši to novērtēt, noorganizēt akreditācijas komandējumu un nodrošināt (mazticamā gadījumā, ka komandējuma laikā nerodas bloķējoši konstatējumi), ka Komisija ir gatava pieņemt pārvaldības nodošanu līdz gada beigām. Turklāt ar Turcijas iestādēm nav saskaņots finansēšanas nolīguma teksts. Ņemot vērā grafiku, kas paredzēts citam „informācijas semināram” oktobra vidū un ņemot vērā to, ka sarunas un Komisijas nolīguma parauga komponentu pielāgošana var sākties tikai pēc tam, nešķiet reāli, ka finansēšanas nolīgums tiks noslēgts līdz gada beigām. Tā kā nebūs iespējams panākt pārvaldības nodošanu un finansēšanas nolīguma parakstīšanu līdz gada beigām, kas ir nosacījumi priekšfinansējuma maksājumam, ierosināts par 47,6 miljoniem euro samazināt maksājumu apropriācijas 04 06 01. pantā. Pirmspievienošanās programma lauku attīstībai ( IPARD ) (- 70 miljoni euro) Kā paredzēts juridiskajā pamatā, maksājumus, tostarp priekšfinansējuma maksājumus, nevar veikt, pirms Komisija nav pieņēmusi lēmumu par „pārvaldības nodošanu”. Ņemot vērā to, ka 2008. gada laikā nevienai kandidātvalstij nenotiks „nodošana”, visas maksājumu apropriācijas 2008. gadam paliks neizlietotas. Kandidātvalstīm jāizveido attiecīgās struktūras (valsts iestādes un/vai aģentūras), kas ļaus finansiālā ziņā pareizi īstenot programmas, un tad jāveic visas akreditācijas kontroles valsts līmenī. Tad, kad kandidātvalstis būs tās iesniegušas, Komisijai jāveic pārbaudes, lai novērtētu administratīvo struktūru un noteiktu, vai katram pasākumam specifiskās vadības un kontroles sistēmas atbilst Kopienas standartiem. Lai gan kandidātvalstis izrādīja ievērojamus centienus, lai panāktu nodošanu 2008. gadā, tagad ir skaidrs, ka šogad tas netiks sasniegts. Jaunākā prognoze liecina, ka Horvātija piešķirs pasākumu akreditāciju līdz 2008. gada oktobra beigām, lai pēc tam pieprasītu „pārvaldības nodošanu” no Komisijas, kas jāpiešķir 2009. gada pirmajā pusē. Attiecībā uz abām pārējām kandidātvalstīm kavēšanās būs ilgāka, ņemot vērā valsts līmeņa akreditācijas kavēšanos un pieredzes trūkumu Kopienas līdzekļu pārvaldībā. Tāpēc ierosināts par 70 miljoniem euro samazināt maksājumu apropriācijas 05 05 02. pantā. Pirmspievienošanās struktūrpolitikas instruments ( ISPA ) — Citu iepriekšējo projektu pabeigšana (2000.–2006. gads) (- 100 miljoni euro) Maksājumu apropriācijas, kas iekļautas 13 05 01 01. budžeta pozīcijā, ir paredzētas projektu pabeigšanai Bulgārijā un Rumānijā. Šīs dalībvalstis ir būtiski samazinājušas maksājumu prognozes šai budžeta pozīcijai. Šī maksājumu prognožu samazinājuma iemesls ir mazāki nekā paredzēts pieprasījumi pēc atlīdzināšanas abās valstīs, kā arī maksājumu atlikšana diviem Bulgārijas projektiem. Pēc tam, kad Komisija 2008. gada jūlijā pieņēma lēmumu par maksājumu atlikšanu, šogad nav paredzami maksājumu pieprasījumi par attiecīgajiem projektiem. Līdz 2008. gada novembra beigām Bulgārijas iestādēm jāīsteno vairāki pasākumi (papildu revīzijas, rīcības plāna izstrāde un īstenošana un izmaiņas finanšu vadības un kontroles sistēmās), lai uzlabotu abu atlikto projektu vispārējo vadību. Komisija veiks šo pasākumu īstenošanas pēcpārbaudi pēc to pabeigšanas, un atkarībā no rezultātiem Komisija varētu vai nu atcelt atlikšanu, vai lemt par finanšu korekciju. Tādējādi maksājumu prognožu samazinājuma rezultātā tiek pieprasīts maksājumu apropriāciju samazinājums 100 miljonu euro apmērā 13 05 01 01. postenī. Sadarbība ar Āzijas jaunattīstības valstīm (- 48 miljoni euro) Vairāki maksājumi, kas 2008. gadā paredzēti 19 10 01 01. budžeta postenī, jāsamazina vai jāanulē šādu iemeslu dēļ. - Bangladeša (izglītības programma). Programmas īstenošana ir daudz lēnāka nekā paredzēts sakarā ar ciklona nodarīto postījumu 2007. gada novembrī. Pēc ieteikuma par programmas starpposma pārskatīšanu maksājumu apjomu 2008. gadam samazina par 17 miljoniem euro. - Indija (veselības nozares budžeta atbalsts). Sarunu laikā par finansēšanas nolīgumu ar Indijas valdību sakarā ar administratīvām grūtībām no saņēmēja puses nolīguma parakstīšana ir atlikta. Tāpēc sākotnējo aplēsto summu samazina par 13 miljoniem euro. - Indija. Līgumam par skolas līmeņa izglītības uzlabošanas programmu pieprasītā galīgā summa sakarā ar neparedzētu atgūšanas rīkojumu līgumslēdzējam ir par 1,7 miljoniem euro mazāka nekā paredzēts. - Kambodža (budžeta atbalsta programma). Sakarā ar lēnu progresu to pasākumu īstenošanā no valdības puses, kas ir nepieciešami, pirms līdzekļi tiek darīti pieejami, 2008. gadā netiks izmaksātas daļas 5 miljonu euro apmērā. - Mjanma. Sākotnēji prognozētais maksājums 4,3 miljonu euro apmērā līgumam ar Apvienoto Nāciju Organizācijas Projektu apkalpošanas biroju ( UNOPS ) par „Trīs slimību fondu” (HIV/AIDS, malārija un tuberkuloze) ir pārskatīts un samazināts līdz 2 miljoniem euro, jo revīzijā tika atklāti daži jautājumi, kas neļauj veikt visu maksājumu (samazinājums 2,3 miljonu euro apmērā). - Pakistāna. 2008. gadā nav paredzēts izmaksāt daļu 6 miljonu euro apmērā „Izglītības nozares atbalsta programmai” sakarā ar Pasaules Bankas nostāju, kas ir nolēmusi mainīt savu programmas finansēšanas veidu, kā rezultātā ES jāformulē jauna politikas forma. Rezultātā budžeta atbalsta maksājums tiks atlikts. - Indonēzija (tiesību un drošības programma). Valdība ir atlikusi finansēšanas nolīguma parakstīšanu, tāpēc līgumi vēl nav piešķirti. Maksājumi saistībā ar šo līgumu parakstīšanu (3 miljoni euro) ir atlikti līdz nākamajam gadam. KOPSAVILKUMA TABULA PA FINANŠU SHĒMAS POZĪCIJĀM Finanšu shēma Pozīcija/apakšpozīcija | 2008. gada finanšu shēma | 2008. gada budžets (tostarp BG Nr. 1-6/2008 un BG Nr. 7-9/2008 PP) | BG Nr. 10/2008 PP | 2008. gada budžets + BG Nr. 1-6/2008 un BG Nr. 7-10/2008 PP | |SA |MA |SA |MA |SA |MA |SA |MA | | 1. ILGTSPĒJĪGA IZAUGSME | | | | | | | | | | 1a. Konkurētspēja izaugsmei un nodarbinātībai |10 386 000 000 | |11 086 000 000 |9 768 739 600 |0 |-50 000 000 |11 086 000 000 |9 718 739 600 | |1b. Kohēzija izaugsmei un nodarbinātībai |47 267 000 000 | |47 255 948 720 |40 538 785 026 |0 |-4 514 702 522 |47 255 948 720 |36 024 082 504 | | Kopā | 57 653 000 000 | |58 341 948 720 | 50 307 524 626 | 0 |-4 564 702 522 | 58 341 948 720 | 45 742 822 104 | | Rezerve[7] | | |-188 948 720 | | | |-188 948 720 | | | 2. DABAS RESURSU SAGLABĀŠANA UN PĀRVALDĪBA | | | | | | | | | | Tostarp ar tirgu saistītie izdevumi un tiešie maksājumi |46 217 000 000 | |41 006 490 000 |40 889 550 500 | | |41 006 490 000 |40 889 550 500 | | Kopā | 59 193 000 000 | |56 314 715 538 | 53 241 270 053 | 0 |-20 682 000 | 56 314 715 538 | 53 220 588 053 | | Rezerve | | |2 878 284 462 | | | |2 878 284 462 | | | 3. PILSONISKUMS, BRĪVĪBA, DROŠĪBA UN TIESISKUMS | | | | | | | | | | 3a. Brīvība, drošība un tiesiskums |747 000 000 | |730 274 000 |533 196 000 | | |730 274 000 |533 196 000 | |3b. Pilsoniskums |615 000 000 | |888 034 197 |981 444 203 |0 |-40 300 000 |888 034 197 |941 144 203 | | Kopā | 1 362 000 000 | |1 618 308 197 | 1 514 640 203 | 0 |-40 300 000 | 1 618 308 197 | 1 474 340 203 | | Rezerve[8] | | |16 883 000 | | | |16 883 000 | | | 4. ES — GLOBĀLO PROCESU DALĪBNIECE[9] | 7 002 000 000 | | 7 311 218 000 | 8 112 728 400 | 0 |-265 600 000 | 7 311 218 000 | 7 847 128 400 | | Rezerve | | | -70 000 000 | | | | -70 000 000 | | | 5. ADMINISTRĀCIJA[10] | 7 380 000 000 | |7 279 207 193 | 7 279 767 193 | 0 |0 |7 279 207 193 | 7 279 767 193 | | Rezerve | | | 177 792 807 | | | | 177 792 807 | | | 6. KOMPENSĀCIJA | 207 000 000 | |206 636 292 | 206 636 292 | 0 |0 |206 636 292 | 206 636 292 | | Rezerve | | | 363 708 | | | | 363 708 | | | KOPĀ | 132 797 000 000 | 129 681 000 000 | 131 072 033 940 | 120 662 566 767 | 0 |-4 891 284 522 | 131 072 033 940 | 115 771 282 245 | | Rezerve | | |2 814 375 257 | 9 607 842 430 | | |2 814 375 257 | 14 499 126 952 | | [1] OV L 248, 16.9.2002., 1. lpp. [2] OV L 343, 27.12.2007., 9. lpp. [3] OV L 130, 31.5.2000., 1. lpp. [4] Pieņemts 2008. gada 2. septembrī. [5] OV L 208, 5.8.2008., 1. lpp. [6] OV L 210, 31.7.2006., 25. lpp. [7] Eiropas Globalizācijas pielāgošanas fonds (EGPF) nav ietverts 1.a pozīcijas rezerves aprēķinā. Elastības fonds ir izmantots 200 miljonu euro apmērā. [8] Eiropas Savienības Solidaritātes fonda (ESSF) summa ir iekļauta papildus attiecīgajām pozīcijām saskaņā ar 2006. gada 17. maija Iestāžu nolīgumu (OV C 139, 14.6.2006.). [9] 2008. gada 4. pozīcijas rezervē nav ņemtas vērā apropriācijas, kas saistītas ar rezervi palīdzībai ārkārtas gadījumos. Elastības fonds ir izmantots 70 miljonu euro apmērā. [10] Lai aprēķinātu rezervi zem maksimālās robežas 5. pozīcijā, ir ņemta vērā 1. zemsvītras piezīme 2007.-2013. gada finanšu shēmai, kas attiecas uz summu 77 miljonu euro apmērā personāla iemaksām pensiju shēmā.